מוחמד חמזה ע'נאים

מוחמד חמזה ע'נאים (בערבית: محمد حمزه غنايم; 16 בספטמבר 1957 – 25 במאי 2004) היה משורר ומתרגם ערבי-ישראלי.

ביוגרפיה
ע'נאים נולד בכפר באקה אל-גרבייה ולמד באוניברסיטת תל אביב. במהלך חיו פרסם כארבעה ספרי שירה בערבית. שימש בשנות השמונים כעורך "מפגש", כתב עת ספרותי דו-לשוני.

בין היצירות שתרגם מעברית לערבית: "המאהב" מאת אברהם ב. יהושע, "הזמן הצהוב" מאת דויד גרוסמן, ו"הפלסטינים, עם בהתהוותו" מאת ברוך קימרלינג ויואל מגדל. הוא תרגם לערבית שירה מאת יהודה עמיחי, דליה רביקוביץ, רוני סומק ואחרים. לעברית תרגם משיריו של מחמוד דרוויש ואת הרומן "הסיפור של זהרה" מאת חנאן אל-שייח'.

שימש כחוקר במרכז הפלסטיני למחקרים ישראליים ברמאללה. היה חבר במערכת כתב העת "משארף".

ב-1988 זכה בפרס יושב-ראש הכנסת לאיכות החיים על העמקת ההבנה והדו-קיום בין היהודים והערבים.

מוחמד ע'נאים נפטר ב-25 במאי 2004. היה נשוי, אב לבת ושני בנים. בנו, אלטייב ע'נאים, הוא משורר ומתרגם אף הוא.

קישורים חיצוניים
 
 
 
 יוסף אלגזי, תודה שהיית: על יצירתו, שניים משיריו וראיון עמו משנת 2001, בבלוג שלו "מיומנו של תבוסתן", 20 באוגוסט 2009

בוגרי אוניברסיטת תל אביב
משוררים ערבים ישראלים
זוכי פרס יו"ר הכנסת
מתרגמים ישראלים
מתרגמים מעברית לערבית
מתרגמים מערבית לעברית
באקה אל-גרבייה: אישים
ישראלים שנולדו ב-1957
ישראלים שנפטרו ב-2004